Във връзка с постъпило в РИОСВ-Пловдив уведомление с вх. №ОВОС-371/25.02.2025г. за инвестиционно предложение (ИП):„Изграждане на тръбен кладенец“ в ПИ с № 03304.2.1382, с. Белащица, община Родопи, област Пловдив за нуждите на „Склад за съхранение на метали“. Възложител «Вал-Катерини» ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение касае изграждане на тръбен кладенец с дълбочина от 24 м., който ще се ползва за нуждите на бъдещ склад за съхранение на метали в ПИ с № 03304.2.1382, с. Белащица, община Родопи, област Пловдив.

Информира ме Ви, че уведомления свх. №ОВОС-371/29.01.2025г. и вх. №ОВОС-482/05.02.2025г. са свързани и в тази връзка ще бъдат разглеждани заедно, а не по-отделно. Така заявеното ИПпопада в обхвата на т. 2, буква „г“ от Приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“.

Копие на писмото е изпратено до Община Родопи и Белащица, БД ИБР

Отговорено от РИОСВ-Пловдив на 25.02.2025г.